ועדת החוקה, חוק ומשפט, כנסת 24, פרוטוקול מספר 22, 2021-07-13 18:00

גלעד קריב: ערב טוב לכולם, ברוכים הבאים, חברים וחברות, ברוכים השבים, היום ד' באב התשפ"א (13 ביולי 2021).

גלעד קריב: שלום לחבר הכנסת יצחק הלוי ולחבר הכנסת מקלב, מיד יצטרף אלינו גם חבר הכנסת רוטמן.

גלעד קריב: לאור בקשתו של חבר הכנסת מקלב אנחנו נעמוד בסדר הדברים המקורי ונאפשר לו לנמק כרגע את הרוויזיה על אישור הצעת חוק הדיינים לקריאה השנייה ושלישית במליאה.

גלעד קריב: חמש דקות, בבקשה, אדוני.

גלעד קריב: לאחר ההנמקה נצביע על הרוויזיה ואז נקצה כשעה להנמקת ההסתייגויות של חוק-יסוד: הממשלה.

גלעד קריב: אני אומר מראש שאם מגישי ומגישות ההסתייגויות יבקשו שנאריך את השעה לעוד חצי שעה אז בוודאי שנעתר לבקשתם, אנחנו רוצים דיון עמוק ורציני בהסתייגויות הענייניות שהוגשו לחוק זה.

גלעד קריב: לאחר ההנמקות ניגש להצבעה.

גלעד קריב: אם לא תתבקש הארכה אז התוכנית שלנו היא שבשעה הקרובה, לאחר הרוויזיה, לשמוע הנמקות להסתייגויות לחוק-יסוד: הממשלה (תיקון מספר 10), ובשעה 19:00 להתחיל את מרוץ ההצבעות על ההסתייגויות.

גלעד קריב: חבר הכנסת מקלב, בבקשה, אנא נמק את הרוויזיה הנוגעת בחוק הדיינים.

אורי מקלב: תודה רבה, אנחנו כמובן שבמשך הדיון הארוך נימקנו הרבה הסתייגויות גם לנושא של החוק הזה.

אורי מקלב: אני בחמש דקות שיש לי - - -.

אורי מקלב: אתה גם היית בתוך העניין ולא הכחשת שמן הראוי היה לעשות שינויים לא רק בבתי הדין, היה צורך בשינוי גם בוועדה לבחירת שופטים וגם אצל בתי הדין השריעים ששם אין בכלל נשים ואנחנו משאירים את זה ככה.

אורי מקלב: אם יש אמת בדברכם אז היה צריך לעשות זאת בעוד מקומות שהם לא בהתאמה לחוק הזה.

אורי מקלב: צריך לציין שבחוק הזה אנחנו נתנו לגילדות.

גלעד קריב: פורומים מקצועיים.

אורי מקלב: פורומים מקצועיים.

אורי מקלב: גם בפורום של בתי הדיון וגם בפורום של הטוענים הרבניים - - -

גלעד קריב: כמו שיש גם את הפורום של הדיינים וגם את הפורום של הרבנים הראשיים.

אורי מקלב: כל זה, עדיין - - - בתי המשפט - - - הרי אמרנו שזה קשור לבתי המשפט וכבר דיברנו על כך שזה קשור בבתי המשפט, אני גם תיקנתי את דבריי ואמרתי שמשמשים כמה רבנים כדיינים.

אורי מקלב: אנחנו - - - ממה נפשך?

אורי מקלב: אני לא חושב שיש באמת 50% בהשוואה בין עורכי הדין - - - לבתי הדין.

אורי מקלב: ואם נניח שכן אז ודאי שלא צריך ארבעה פורומים מקצועיים שארבעה נציגים - - - שהם רוצים להיות נוכחים בבתי הדין.

אורי מקלב: זה בלט מאוד - - -

גלעד קריב: ארבעה מתוך 13, אני רק אציין שארבעה מתוך 13 זה לא מאוד שונה מהיחס של שניים מתוך תשעה.

אורי מקלב: עוד לפני שנשים לב למספר נשים לב - - - אחרי זה נגיע - - - ומכיוון שזה מאוד בולט כמה שזה לא מקצועי, כי מתוך הטוענים הרבניים ש-95% מהם הם טוענים ולא טוענות, אנחנו נותנים, אנחנו מגבילים את הבחירה של טוענים רבניים רק לטוענות רבניות, אתם בעצם מדירים את רוב רובו שזה גם בעיה, אתם מדירים את רוב רובם של הטוענים הרבניים, אני חושב שהיועץ המשפטי צריך להתייחס לזה.

אורי מקלב: רוב רובם של הטוענים הרבניים, למעלה מ-90%, לא יכולים להיבחר לוועדה למינוי דיינים וזה צועק.

אורי מקלב: מדובר בעיוות בתוך עיוות.

אורי מקלב: זה לא העיוות היחיד, אנחנו רואים כל הזמן שכל התהליך הזה יש בו עיוות.

אורי מקלב: אני רוצה לציין עוד משהו לגבי התיקון לסעיף 16(א): אתם הוספתם סעיף קטן לגבי הדחה של דיינים.

אורי מקלב: במקום שיש שמונה יבואו עשרה.

אורי מקלב: למה במקום שבעה רק שמונה ולא נתתם תשעה.

אלעזר שטרן: עשינו חישובים אחוזיים מבחינת היחס של כמה זה שבעה מתוך 11.

אלעזר שטרן: שבעה זה היה כשהיה 11.

אלעזר שטרן: האמת היא שהיה אפשר ללכת לשמונה או לתשעה, אבל מבחינת האחוזים שחישבנו זה היה קרוב יותר לשמונה.

גלעד קריב: צריך לומר שיש הבדל בין רציונל ההדחה לבין הרציונל של מינוי דיינים לבית הדין הרבני הגדול.

גלעד קריב: במינוי של - - -

אלעזר שטרן: חבר הכנסת מקלב לא מדבר על המינוי אלא על סעיף - - -

גלעד קריב: אבל הוא משווה למה פעם אחת הגדלתם לעשר ופעם לא.

גלעד קריב: מדובר ברציונל שונה.

אורי מקלב: - - - אוקיי.

אורי מקלב: אני אסיים, אנחנו - - - דיון ארוך בוועדת הכנסת, אני חושב - - - אני רק אחדד את הנקודה הזאת, בכל אופן - - - במסגרת חמש הדקות הללו בכל אופן, אין ספק שיש שהבדל בין שינויים שנעשים - - - אחידה.

אורי מקלב: יש שינויים שאנחנו עשינו בתוך מסגרת דיונים, לא משהו שכפו עלינו והכתיבו לנו.

אורי מקלב: הוועדה עצמה ועל פי רוב זה בהסכמה, רוב השינויים הגיעו על מנת להיטיב את - - - על דעת כולם.

אורי מקלב: כאן אנחנו באים ומקבלים את השינוי הזה בהכתבה ולא מתוך הדיונים שעלו פה.

אורי מקלב: ודאי שהיו דיונים על מה שלא היה טוב אבל אף אחד לא היה דיון מה הפתרון לזה והפתרון לזה מתוך הדיון פה - - - הפתרון הוא להוסיף עוד שניים - - -.

אורי מקלב: על כל אלה ועוד אני מבקש לאשר את הרוויזיה.

גלעד קריב: ברור.

גלעד קריב: חברי וחברותי, אנחנו ניגשים להצבעה על הרוויזיה על חוק הדיינים.

אלעזר שטרן: רק נסביר, מי שמצביע בעד הרוויזיה הכוונה היא שהוא מבקש שההחלטה של הוועדה לאשר את ההצבעה תתבטל.

אלעזר שטרן: מי שמצביע נגד הרוויזיה המשמעות היא שהוא מבקש שהחלטת הוועדה תישאר על כנה.

אורי מקלב: זה אומר שאני אצביע בעד.

שמחה רוטמן: הוא לא אומר לך מה להצביע אבל לזה הוא התכוון.

גלעד קריב: חבר הכנסת מקלב יצביע בעד הרוויזיה וכל השאר יגזרו את עמדתם בהתייחס לנתון הזה, בלב פתוח ובנפש חפצה.

גלעד קריב: חברים, מי בעד קבלת הרוויזיה?

גלעד קריב: מי נגד?

גלעד קריב: מי נמנע?

גלעד קריב: בעד – 2

גלעד קריב: נמנעים – אין

גלעד קריב: הרוויזיה נדחתה.

גלעד קריב: חברים וחברות, הוועדה סיימה את הדיון החשוב בהצעת חוק הדיינים, החוק עובר לטיפולה של מליאת הכנסת.

גלעד קריב: תודה לכל העוסקים במלאכה.

גלעד קריב: חברים וחברות, אנחנו עוברים כעת לשלב ההנמקות של ההסתייגויות להצעת חוק-יסוד: הממשלה (תיקון מס' 10), מ/1410.

גלעד קריב: אני חושב שחבר הכנסת רוטמן היה מחוץ לחדר כאשר אמרתי שאנחנו נקצה להנמקות שעה, אם יהיה צורך בעוד זמן מה כדי להרחיב את הנימוקים אז אנחנו נאפשר זאת כיוון שמדובר בחוק-יסוד וידנו לא קלה על ההדק בתיקוני חוקי יסוד.

גלעד קריב: בכל מקרה, כרגע אנחנו קובעים את ההצבעות לשעה 19:15, זה לידיעת כל חברי וחברות הוועדה.

שמחה רוטמן: אני מבקש לצאת להתייעצות סיעתית.

גלעד קריב: חברים, אנחנו עושים הפסקה לצורך התייעצות סיעתית.

גלעד קריב: מגישי ההסתייגויות מבקשים להתייעץ אודות סדרי הדיון.

גלעד קריב: אנחנו נחזור בעוד חמש דקות.

גלעד קריב: מורי ורבותי, אני מבקש לחדש את הדיון.

גלעד קריב: חבר הכנסת רוטמן מבקש להודיע הודעה חשובה לפרוטוקול.

שמחה רוטמן: לאחר ההתייעצות הבין-סיעתית שערכנו - - -

אורי מקלב: אני לא הייתי מודע, באתי עם כל הניירת.

שמחה רוטמן: אכן, לא תחסום שור בדישו, לכן היה סיכום.

אורי מקלב: הוא שאל אותי אם אני באמת רוצה לדבר, אמרתי שלא, אני רק עושה את התפקיד שלו.

שמחה רוטמן: אנחנו מצווים לא לחסום שור בדישו ולכן למרות הסיכום כל מי שירצה לדבר מעט יוכל לעשות זאת.

שמחה רוטמן: הנושא המעט מחויך זה כמובן המחווה לעובדי הכנסת המסורים על מנת לשחרר אותם מוקדם יותר הביתה ברוח הימים הללו.

גלעד קריב: עובדי הכנסת ועובדי הממשלה.

שמחה רוטמן: גם עובדי הממשלה.

גלעד קריב: אני מכבד את עובדי כל הרשויות.

שמחה רוטמן: מזל שאתה אומר רק "עובדי כנסת ועובדי ממשלה".

שמחה רוטמן: אם היית אומר גם "בית משפט" הייתי חוזר בי.

גלעד קריב: לכן לא אמרתי.

שמחה רוטמן: בכל מקרה, מעבר לפן נחמד של הנושא, יש פה אירוע שהוא פחות נחמד.

שמחה רוטמן: הוועדה הזאת זכתה להיות הוועדה הראשונה שהוקמה מחוץ למכסה.

שמחה רוטמן: כבר עם הקמתה אמרתי את דעתי לגבי החוקיות שבהליך הקמתה וברוב שנוצר בה.

שמחה רוטמן: לוועדה זו התווספו חברות רבות אמש, ועדות שגם הן הוקמו בניגוד לחוק, בניגוד לתקנון, תוך רמיסה של זכויות המיעוט וייצור רוב מלאכותי שאיננו משקף את יחסי הכוחות בכנסת בכל ועדות הכנסת החשובות.

שמחה רוטמן: מדובר בוועדת הכנסת עם רוב של שלושה חברי כנסת למרות שהפער הוא 62–58 בין קואליציה לאופוזיציה, גם ועדת החוקה שבה יש רוב של שניים, גם ועדת הכספים שבה יש רוב של שניים בנוסף לכך שרבים מהם מאותה המפלגה ולא מבצעים את תפקידם הפיקוחי.

שמחה רוטמן: מאחר שהשעשוע כאן הוא הצגה מוחלטת, ההצבעות מכורות מראש, הרוב שייצרתם לעצמכם הוא לא חוקי והוא לא מכבד את הכנסת ולכן אנחנו לא רוצים להשתתף באירוע הזה.

שמחה רוטמן: אפשר לראות בדברים שלי את הנמקת כלל ההסתייגויות ואפשר לקבץ את ההצבעות לכלל הצבעה אחת על כלל ההסתייגויות.

שמחה רוטמן: נשתתף בה או לא?

שמחה רוטמן: השאלה היא אם תתפוס אותנו בחדר.

שמחה רוטמן: מבחינתנו האירוע הזה, כל זמן שהקואליציה לא תתקן את המחדל החמור של הקמת הוועדות כפי שנעשה, אנחנו לא רואים טעם להשתתף בתיאטרון האבסורד.

שמחה רוטמן: אנחנו שומרים לעצמנו את זכות הדיבור במליאה ואיננו מוותרים עליה, למרות שגם לגביה יכול להיות שנגיע למסקנות אחרות ונפעל אחרת.

שמחה רוטמן: אני אומר את הדברים הללו לאחר התייעצות בין-סיעתית ביחס לחוק יסוד זה וביחס לחוקים אחרים.

גלעד קריב: תודה.

גלעד קריב: האם העמדה שהוצגה היא גם על דעת סיעת ש"ס וסיעת הליכוד?

שמחה רוטמן: אני נשלחתי לנמק את ההסתייגויות בשם כולם ולכן התשובה לשאלתך היא חיובית.

שמחה רוטמן: העניין מתואם איתם וגם עם נציג יהדות התורה שפה.

שמחה רוטמן: אם חבר הכנסת מקלב רוצה להוסיף כמה דברים לפרוטוקול, אני חושב שברור גם לכם שהדברים הללו נאמרים לפרוטוקול כי לא באמת מתקיים פה דיון והרוב שנקבע פה מראש, באופן לא חוקי, הוא די אוטומטי.

אורי מקלב: לא אדבר לגופם של דברים, אני רוצה שהרושם של דברי חבר הכנסת רוטמן יישארו.

אורי מקלב: אני רק רוצה לשאול שאלה לגבי ההסתייגויות - - - אנחנו עסוקים הרבה בהגשת הסתייגויות, מנסים שיהיו יותר ענייניות מסתם הסתייגויות שמעתיקים מחוקים אחרים ומדביקים כאן.

אורי מקלב: יש הוראה שהסתייגויות אי-אפשר בחוק-יסוד לטפל בהסתייגויות לחוקים רגילים?

גלעד קריב: בדיוק להיפך, לא?

גור בליי: שני הכיוונים, לשני הכיוונים.

אורי מקלב: אני מבין ש - - -.

גבי לסקי: אפשר לפרגן לאופוזיציה.

אורי מקלב: אל תפרגני לנו, נאמרים פה דברים קשים.

גלעד קריב: יש פה דברים קשים שנאמרו, חברת הכנסת לסקי - - -

אורי מקלב: החפץ חיים אומר שגם אם אני מגיע למקום ובעל השמחה מאוד מתפעל מכך שבאתי במיוחד זה באמת באתי ממש במיוחד, נסעתי לתל אביב לצורך משהו ונכנסתי גם לעוד אחד להגיד לו שלום.

אורי מקלב: החפץ חיים אומר שצריך להגיד שלא באת במיוחד על מנת שלא תהיה גנבת דעת.

אורי מקלב: שלא תחשבי שבגלל המחווה לעובדי הכנסת עשינו את זה, עשינו את זה כמחאה מאוד - - -

גלעד קריב: הלוואי וכל הוראותיו של החפץ חיים בדבר שמירת הלשון תזכינה לרמת קפדנות בקרב תלמידיו ותלמידי תלמידיו.

אורי מקלב: אתה יודע שהדבר הכי גרוע זה שמה - - - אז בכלל לא - - - אז לפחות - - - אנחנו יודעים שאם אתה תופס משהו אז יש סיכוי שתשמור את הכל.

אורי מקלב: אם אתה לא עושה שום דבר אז אין בכלל סיכוי שתיכנס ללופ.

גלעד קריב: נכון, לפחות בהלכות שמירת הלשון אין מחלוקת גדולה בין קהילות שונות בעם היהודי.

גלעד קריב: יש מחלוקת על רמת הביצוע ועל איכות הביצוע.

אורי מקלב: השאלה מה זה לשון הרע באמת.

גלעד קריב: כן, מה הם החריגים לאיסור לשון הרע.

אורי מקלב: מה זו המצווה.

גלעד קריב: מצווה ללשון הרע, זה חידוש גדול לתורתו של החפץ חיים.

שמחה רוטמן: לפני שתענה - - -

אורי מקלב: - - -

שמחה רוטמן: בעבר, בכמה מקרים, חוק-יסוד תיקן בתיקון עקיף חוקים רגילים.

שמחה רוטמן: גם חוק-יסוד: הממשלה וגם חוק-יסוד: הכנסת.

שמחה רוטמן: אני מבין את הרצון ואת נהלי הייעוץ המשפטי שרוצים לנקות את השולחן וכשמציעים הצעת חוק פרטית אז לא לערבב ולעשות את זה בהצמדות, מדובר באסתטיקה של הייעוץ המשפטי.

שמחה רוטמן: אבל, מאחר שגם בעבר היו חוקי יסוד שתקנו חוקים רגילים ומאחר שלא ייתכן שסמכותה המכוננת של הכנסת – ולו מקל וחומר, בהנחה שאנחנו מקבלים את התזה שגם היא לא - - - שזו באמת סמכות מכוננת – לא ניתן להגביל את הזכות של חבר כנסת להגיש הסתייגויות וגם את הזכות של הכנסת כרשות מכוננת לתקן חוק בדרגה נמוכה יותר.

שמחה רוטמן: אני חושב, אני מבקש שתחזרו בכם מהכלל הזה ותאפשר את הגשת ההסתייגויות.

שמחה רוטמן: כרגע זה לא רלוונטי להיום בערב, זה רלוונטי בעיקר למליאה.

שמחה רוטמן: אבל אני לא חושב שזה נעשה בסמכות.

גור בליי: אתייחס לדברים.

גלעד קריב: האם הסוגיה ברורה?

גלעד קריב: מבחינתנו זה דבר שנוגע לא רק להצעה הזו.

גלעד קריב: חבר הכנסת מקלב ורוטמן מעלים תהיה לגבי עמדת הלשכה המשפטית שלא ניתן להגיש במסגרת הסתייגויות להצעת חוק שמתקנת חוק-יסוד תיקונים עקיפים לחקיקה רגילה.

גלעד קריב: זה נוהג שאתה מבצע תיקונים עקיפים בדברי חקיקה אחרים.

גלעד קריב: אני עד לרע זה חשבתי שהעמדה של הלשכה היא שלא ניתן לבצע בחוק רגיל תיקון לחוק-יסוד.

שמחה רוטמן: שזה דבר שהוא - - - היגיון, הוא לא מוסכם משפטית אבל יש בו היגיון מסוים.

גלעד קריב: אני מבין שמבחינת

גלעד קריב: כם הדבר הוא דו-סטרי אז נשמח להבהרה.

גור בליי: נקודה אחת לפני , יש פה שאלה טכנית, לחלק מההסתייגויות הצטרפו כל סיעות האופוזיציה.

גור בליי: היו כאלה שהגישה קבוצת ש"ס בנפרד והיו כאלה שהגישה קבוצת ש"ס יהדות התורה בלבד.

גור בליי: האם להשאיר את זה ככה?

גור בליי: ההסתייגויות של ש"ס הן של ש"ס, של יהדות התורה וש"ס הן של יהדות התורה וש"ס - - -

שמחה רוטמן: בדרך כלל העבירו מנהלי הסיעות את דף החתימות לכולם.

גור בליי: יש נתח משמעותי שכולם חתומים עליו – הליכוד, הציונות הדתית, ש"ס, יהדות התורה – - - -

שמחה רוטמן: את דף החתימות שלנו הבאנו לכל ההסתייגויות שהוגשו מטעם האופוזיציה.

שמחה רוטמן: אנחנו מצטרפים להכל.

גור בליי: אנחנו נתקן בהתאם.

גור בליי: לעניין השאלה, הייתה התלבטות בעניין הזה.

אורי מקלב: אתה כותב שהוגשו על ידינו והצטרפו סיעות אחרות - - -

גור בליי: באופן אמיתי, גם כדי שיזהו את ההסתייגויות, אותה קבוצה שהגישה ואחרים מצטרפים אליה תופיע ראשונה ברשימה של קבוצה ההסתייגויות.

גור בליי: כשיש סיטואציה של דברים מאוד זהים אז אנחנו ממזגים.

גור בליי: בסוף כולם מצטרפים לכולם ולכאורה אין הבחנה ביניהם.

גור בליי: זה עוזר לפעמים לסדר את זה - - -

שמחה רוטמן: לפעמים יש גם הסתייגויות ענייניות.

גור בליי: לגבי השאלה המהותית: בעבר הייתה אי-בהירות בעניין הזה.

שמחה רוטמן: שיהיה ברור שלא הסרנו אף הסתייגות.

גלעד קריב: סליחה, אין פה הודעות לתקשורת.

גלעד קריב: יש פה זריזים למצוות שמגיעים להערכתי דווקא מהצד של מגישי ההסתייגויות שממהרים להכריז.

גלעד קריב: אצלנו - - -

אורי מקלב: אם זה היה אצלנו אז היינו יודעים.

גלעד קריב: הייתם חוגגים את זה.

גלעד קריב: אולי שמעו בערוץ הכנסת וכולי.

גלעד קריב: ברור שאינכם מושכים את ההצבעות, ישנה הסכמה בין נציגי האופוזיציה והקואליציה, ישנה הודעה של האופוזיציה שעל דרך המחאה וכן על דרך ההתחשבות בעובדי הכנסת אתם מוותרים על ההנמקות לצורך מחאה.

שמחה רוטמן: ומבחינתנו, מאחר שההצבעות הן חסרות משמעות בצורת הרכב הוועדות - - - איתנו או בלעדינו, להצביע על כל ההסתייגויות בהצבעה אחת.

גלעד קריב: חשוב לי לומר שפה אתם תצטרכו לקבל החלטה אלא אם היועץ המשפטי ינחה אותי אחרת.

גלעד קריב: המוסכמה כאן בוועדה היא שיש נהלי הצבעה לגיטימיים.

גלעד קריב: הדרך היחידה, למיטב הבנתי, לחרוג מהם היא לגבש הצבעה בין הקואליציה לאופוזיציה.

גלעד קריב: אני לא יכול על דעת עצמי, גם אם אתם מחליטים להיעלם מהחדר, אני מבין שאני לא יכול על דעת עצמי להחליט - - -

גור בליי: אתם צריכים לתת הסכמה לזה.

גלעד קריב: אתם צריכים לתת לזה הסכמה.

גלעד קריב: אז אם אתם מוכנים לתת הסכמה תוך ציון מחאתכם - - -

שמחה רוטמן: אמרנו שמבחינתנו אפשר שיצביעו על הכול בבת-אחת כי זה חסר משמעות.

גלעד קריב: אז זו הסכמה, אוקיי.

גלעד קריב: אתם יכולים לומר שהיא נעשית על דרך המחאה.

גור בליי: והיא משקפת את עמדת כל סיעות האופוזיציה.

שמחה רוטמן: אני דיברתי על זה עם יריב, עם ש"ס לא ביררתי אישית אבל אני לא חושב שיש התנגדות.

גלעד קריב: התייחסותך - - -

אורי מקלב: ש"ס נתנו לי לייצג אותם בהסתייגויות ככה שזה , אם אני לא מנמק אותם אז אני גם מייצג אותם באותה מידה.

גור בליי: לגבי שאלת ההסתייגויות: השאלה נגזרת משאלה קודמת, האם אפשר לחוקק ביחד חוק-יסוד וחוק רגיל.

גור בליי: מה ההסתייגות הזו?

גור בליי: ההסתייגות הזו זה הצעה לתיקון של חוק, אז אם חוק-יסוד יכול לבוא ביחד עם חוק רגיל אז גם אתה יכול לעשות את זה בדרך של הסתייגות.

גור בליי: עד לפני כמה שנים לא הייתה בהירות מוחלטת סביב הדבר הזה והיו גישות כאלו ואחרות.

גור בליי: עשו בעניין הזה יישור קו ברמת הניסוח.

גור בליי: עכשיו ההחלטה היא שיש הפרדה בין חוק-יסוד לבין חוק רגיל למעט בעת ההנחה לקריאה הטרומית.

גור בליי: בהנחה לקריאה הטרומית הרבה מאוד הצעות חוק טרומיות, הרבה פעמים אנחנו לא יודעים כמה זה יתקדם וכן הלאה.

גור בליי: הרבה פעמים חבר כנסת רוצה שהדבר הזה יובא כמקשה אחת.

גור בליי: אנחנו מאפשרים, דבר יום ביומו, יש לא מעט כאלו, שיש תיקון לחוק-יסוד ותיקון משלים לחוק רגיל.

גור בליי: במקרים שכאלו אנחנו מאפשרים את זה להנחה לקריאה הטרומית ובקריאה הטרומית עצמה.

גור בליי: ככל שזה מתקדם מעבר לקריאה הטרומית, נעשית הפרדה בין חוק יסוד לחוק רגיל.

גור בליי: הדבר הזה הוא - - -

שמחה רוטמן: אבל אם במהלך עבודה על חוק יסוד אני רואה שאני צריך לעשות תיקון משלים לחוק רגיל, אז זה לא מכריח אותי לעבור שוב קריאה ראשונה ושנייה.

גור בליי: אז הדבר הזה נעשה בלא מעט מקרים.

גור בליי: אני יכול להזכיר את חוק-יסוד: ממשלת חילופין שהובא בשנה שעברה.

גור בליי: הוא הובא כהצעת חוק אחת שהופרדה אחר כך לחוק-יסוד: הממשלה (תיקון) וחוק הממשלה (תיקון).

גור בליי: אותו דבר, רק בשבוע שעבר דנו בחוק-יסוד: הכנסת (תיקון), ולצדו חוק - - -

שמחה רוטמן: וזה הוגש מראש בשני חוקים.

גור בליי: כמו שאמרתי, דווקא בגלל שאנחנו מאפשרים בהנחה לטרומית את זה ביחד אז זה מראה שבהרבה מאוד מקרים אנחנו מאפשרים את ההנחה ואחרי כך ממשיכים את - - - בשני חוקים - - - כפי שהיה - - -

גלעד קריב: עורך הדין בליי - - -

שמחה רוטמן: השאלה היא האם מבחינה משפטית חוק יסוד לא יכול לתקן חוק רגיל.

שמחה רוטמן: יש עובדות שזה כבר קרה, יש תקדים ואי-אפשר - - -

גלעד קריב: חברים, מכיוון שכרגע אנחנו נמצאים ברגע מסוים אני מציע – כיוון שנידרש גם לרוויזיה – אנחנו לא ננעל מיד אחרי ההצבעה את הישיבה וככל שהיועץ המשפטי של הוועדה יבקש להרחיב בנקודה הזו אז נאזין לדבריו ונשאל אותו שאלות.

גלעד קריב: אני, חברי וחברותי, מבקש רגע לפני ההצבעה האחת על ההסתייגויות לומר שדברי נציגי האופוזיציה נרשמו, אבל אני כיושב-ראש הוועדה מבקש לומר את הדבר הבא: ראשית, הוועדה הזו פועלת כבר כשבועיים באינטנסיביות רבה והתקינה חוקים שונים שהועברו למליאה.

גלעד קריב: הטענה הזו נשמעת בפעם הראשונה על ידי נציגי האופוזיציה לגבי הוועדה הזו.

שמחה רוטמן: זה לא נכון, נשלח מכתב לייעוץ המשפטי של הכנסת ואני אמרתי את זה מיד כשנכנסת לחדר.

גלעד קריב: טוב, אין בעיה, הטענה נשמעה אבל נציגי האופוזיציה פעלו כאן כדי להשפיע על נוסחי החוק והחוק הועבר למליאה, זה דבר שחשוב לציין.

גלעד קריב: דבר שני: לאופוזיציה עומדת זכות הפעולה וזכות המחאה הפרלמנטרית על מנת לקדם את עמדתם.

גלעד קריב: לדעתי, ולדעת כל חברי הקואליציה בוועדה, נמשיך לעשות כל מאמץ שגם בהינתן מחלוקות נוקבות – פוליטיות ורעיוניות – אנחנו ננסה לעשות ביחד מאמץ שהועדה הזו תהיה מקום שבו גם לדברי האופוזיציה, ללא קשר לגודלה, תהיה השפעה על תהליך החקיקה.

גלעד קריב: אני חושב שהוכחנו בשבועיים האחרונים, לרבות ביממה האחרונה, שכך הם פני הדברים וכך גם נמשיך.

שמחה רוטמן: אני אפילו מסכים.

שמחה רוטמן: אני רק אומר שמאחר שאתמול הכנסת קיבלה החלטה במליאה ששינתה את המצב, לכן זה לא, אין כאן טרוניה אישית כלפיך.

גלעד קריב: על בסיס ההסכמה עם נציגי האופוזיציה אנחנו כרגע מבצעים הצבעה אחת בלבד על כלל ההסתייגויות, וניגש אז להצבעה על החוק.

גלעד קריב: חבר הכנסת אוסאמה סעדי יידע אותי שהוא מעוניין להצביע על החוק, ייתכן שבגלל השינוי בלו"ז אז ייתכן שהוא בדרך.

גלעד קריב: אם הייתה סיטואציה של פער בן קול אחד אז הייתי מעכב את ההצבעה.

גלעד קריב: מכיוון שאין הדבר כן, והגעת חבר הכנסת סעדי לא תשנה את התוצאה הסופית, אז אני מקיים עכשיו את ההצבעה, אבל היה לי חשוב לומר את הדברים שאמר לי חבר הכנסת סעדי וכמובן שיומו יגיע לו גם במליאה.

גלעד קריב: מי בעד קבלת ההסתייגויות שהוגשו להצעת החוק?

גלעד קריב: מי נגד?

גלעד קריב: מי נמנע?

גלעד קריב: בעד – אין

גלעד קריב: נמנעים – אין

גלעד קריב: אני קובע שההסתייגויות נדחו כולן והן תעלינה למליאה.

גלעד קריב: אני ניגש כרגע להצבעה על הצעת חוק- יסוד: הממשלה (תיקון מס' 10).

גלעד קריב: והעברתו לקריאה שנייה ושלישית במליאה.

גלעד קריב: מי בעד אישור הצעת החוק?

גלעד קריב: מי נגד?

גלעד קריב: מי נמנע?

גלעד קריב: בעד – 6

גלעד קריב: נמנעים – אין

גלעד קריב: אני קובע שהצעת החוק אושרה בקריאה הראשונה ותועבר למליאה השנייה לצורך הצבעה בקריאה השנייה והשלישית.

גלעד קריב: אנחנו מבקשים רוויזיה.

גלעד קריב: ההצבעה על הרוויזיה תתקיים בשעה 19:07.

גלעד קריב: נמשיך בדיון המשפטי, עורך הדין בליי ימשיך להתייחס לשאלת התיקון העקיף של חוקים רגילים באמצעות הסתייגויות לחוק יסוד.

גלעד קריב: אם תהיינה שאלות, בבקשה.

גלעד קריב: כשנסיים את הסוגיה – נצא להפסקה.

גור בליי: כפי שהתחלתי לומר, סוגיית ההסתייגויות נגזרת מהסוגיה המקדמית של ההפרדה שקיימת מעבר לקריאה הטרומית בין חוק יסוד לחוק רגיל, מתוך תפיסה שיש לה כובע מכונן וכובע של חקיקה רגילה.

גור בליי: רגע אחד היא חושבת את הכובע הראשון ומחוקקת חוק- יסוד, במצב אחר היא חושבת את הכובע השני ומחוקקת חוק רגיל.

גור בליי: בהתאם לכך, הכנסת חוקקה בשבוע שעבר את חוק- יסוד: הכנסת ואת חוק הכנסת.

שמחה רוטמן: אבל זה לא קשור.

גור בליי: חבר הכנסת רוטמן, תן לי להשלים, זה בוודאי קשור כי אם היה אפשר לעשות את שניהם ביחד היה אפשר להכניס מלכתחילה את חוק-יסוד: הכנסת מלכתחילה לממשלה, לעשות שם תיקון - - -

שמחה רוטמן: זו לא אותה הסוגיה ואני אסביר למה.

צבי האוזר: תן לו לסיים.

שמחה רוטמן: אנחנו מנהלים דיון, צביקה.

גור בליי: בשנה שעברה, כאשר הכנסת דנה בחוק- יסוד: ממשלת חילופין, אותו דבר.

גור בליי: זה הגיע בהתחלה בקריאה הטרומית כהצעת חוק אחת, כי בטרומית באמת מאפשרים את זה, אחר כך ההצעות פוצלו והמשיכו את דרכן במעלה הליך החקיקה כחוק- יסוד: הממשלה וחוק הממשלה.

גור בליי: מהעיקרון הזה שעושה את ההפרדה – נכון שהיו תקדימי עבר אבל בשנים האחרונות זה הכלל בלשכה המשפטית של הכנסת – מהכלל הזה נגזרת ההתייחסות להסתייגויות.

גור בליי: על פי התקנון, הסתייגות היא הצעה לתיקון של החוק.

גור בליי: מכיוון שהתפיסה היא שאתה לא יכול לתקן חוק רגיל בחוק יסוד וכן להיפך, יש הפרדה בין שניהם, אז גם הסתייגות שמוגשת לחוק-יסוד אינה יכולה לתקן חוק רגיל כשם שהסתייגות לחוק רגיל אינה יכולה לתקן חוק-יסוד.

גור בליי: זאת העמדה של הלשכה המשפטית בשנים האחרונות.

גור בליי: אפשר בהחלט לנהל דיון אודותיה אבל זו העמדה האחידה בהקשר הזה.

גור בליי: היו דיונים בנושא הזה, היו דעות לכאן ולכאן, בסופו של דבר זו העמדה שהתקבלה.

שמחה רוטמן: הגזרה השווה שאתה עושה כאן אינה תופסת.

שמחה רוטמן: אני מסכים שבחוק רגיל, לתקן חוק-יסוד זה אירוע אחד בגלל פירמידת הנורמות, באירוע חוק יסוד לתקן חוק רגיל זה משהו אחר.

גבי לסקי: זה גם כובע אחר.

שמחה רוטמן: תיאוריית הכובעים היא אחת והיא יפה.

שמחה רוטמן: אגב, הוחלט ברוב דעות כדעת השופט שמגר בפסק דין בנק מזרחי, אם נורא רוצים להיות טכניים, בהנחה שיש שם פסק דין.

שמחה רוטמן: השאלה אם זה שני כובעים או שהכנסת רוצה לתת לזה מעמד יותר נרחב באותו הכובע היא שאלה נכבדה ואפשר לדון בה רבות.

שמחה רוטמן: ודאי היא לא תוכרע על ידי הייעוץ המשפטי וגם לא על ידי חברי הוועדה בלי דיון מסודר בנושא.

שמחה רוטמן: להגיד כפרקטיקה שבחוק רגיל הכנסת לא מחוקקת חוק-יסוד, אני חושב שזה נכון גם מבחינת תקדימים.

שמחה רוטמן: במהלך חוק-יסוד, לפעמים יש חוק-יסוד שהוא רק חוק-יסוד.

שמחה רוטמן: כאשר עולה הוראה, כמו שהוצע במהלך הדיונים, להוריד נורמה לנורמה של חוק רגיל.

שמחה רוטמן: אז מה עושים?

שמחה רוטמן: מביעים פיצול במהלך הדיון ומפצלים כי יש יכולת כזאת.

שמחה רוטמן: אם הייתה מוצעת הסתייגות שכזו והיא הייתה מתקבלת פה או במליאה.

גלעד קריב: אבל אז זה לא תיקון עקיף של חוק אחר.

שמחה רוטמן: שנייה, ואז מפצלים.

שמחה רוטמן: אם המליאה הייתה מצביעה בעד ההסתייגות שפסלתם לנו כרגע זה היה חוזר לוועדה ובוועדה היו מחליטים על פיצול הצעת החוק לשתי הצעות חוק.

שמחה רוטמן: זו נורמה שקיימת בחוק ובתקנון ואתם חסמתם את הדרך הזו בעזרת ייעוץ משפטי.

גלעד קריב: יש פה שתי סיטואציות שונות.

גלעד קריב: סיטואציה אחת היא - - - חוק יסוד שעל פיה עולה הצעה שחלק מהחוק צריך להיות במדרגה של חוק רגיל, או שכתוצאה מהדיון - - - שאין מה לעשות.

גלעד קריב: לפעמים אתה מתקין הוראת מעבר ואתה מגלה שכדי לא לצור סתירה אתה צריך לתקן תיקון עוקף חוק.

גלעד קריב: זו סיטואציה שבה, אני חייב לומר, הליך החקיקה התקין מחייב לעשות זאת.

גלעד קריב: זה להבדיל ממצב שבו ישנו תיקון עקיף לחוק רגיל שהוא - - -

שמחה רוטמן: - - - חוק-יסוד, זה ודאי - - -

גלעד קריב: אבל גם אם אתה מטפל בחוק-יסוד ואתה אומר שאגב אורחא, נגיד שחוק היסוד עוסק בסוגיה שקרובה לחוק רגיל, ואגב אורחא אתה אומר:

גלעד קריב: על הדרך נתקן גם את החוק הזה.

שמחה רוטמן: בגוף ההסתייגות - - - מה נושא חדש ומה לא.

גלעד קריב: ואף אחד לא טען נושא חדש.

גלעד קריב: אז פה, בלי קשר לטענת נושא חדש, אומר לך היועץ המשפטי שאם התיקון הוא לא ישיר ולא - - -

שמחה רוטמן: אבל זה לא כלל גורף שאומר שחוק-יסוד לא - - -

צבי האוזר: יכול להיות שאתה קובע כלל של נושא חדש בלי שהוועדה תקבע אם התיקון הוא תוצר ישיר של חוק-יסוד.

שמחה רוטמן: ואם זה לא קורה בוועדת חוקה?

שמחה רוטמן: ואם זה קורה בוועדה אחרת?

שמחה רוטמן: כשדנה בחוק הלאום ועדה מיוחדת ופתאום הגיעו למסקנה שזה משפיע על חוק הדגל הרגיל.

שמחה רוטמן: האם צריך לתקן בעקבות התיקונים הללו את חוק-היסוד או את חוק הדגל?

צבי האוזר: אבל סעיף חוק הדגל הופיע בחוק - - -

שמחה רוטמן: אני מסכים, אבל נניח שלצורך העניין היו יושבים בוועדת חוק הלאום ומגיעים למסקנה שרוצים לשנות את - - - הדגל.

שמחה רוטמן: צריך לשם כך גם לתקן את חוק הדגל הרגיל, לא את חוק היסוד, ברור שאפשר לעשות זאת בחוק יסוד, אם בעזרת תיקון עקיף ואם על ידי פיצול.

צבי האוזר: אבל זה מלכתחילה בדיון - - -

שמחה רוטמן: אז שוב, זו טענת נושא חדש.

שמחה רוטמן: תטען נושא חדש על ההסתייגות, אין בעיה.

שמחה רוטמן: אתה רוצה לטעון טענת נושא חדש על ההסתייגות ותגיד שיש פה חוקים רגילים שכן קשורים.

צבי האוזר: שמחה, אתה נותן מעמד לחוק-יסוד, גם פרוצדורלית, שאתה מגן עליו מפני נושאים חדשים מכללא.

צבי האוזר: כלומר, מבלי לייצר את הפרוצדורה של טענת נושא חדש.

שמחה רוטמן: זה חידוש מעניין אבל אף אחד לא אומר את זה.

צבי האוזר: אני לא אומר שאף אחד לא אומר אבל יכול להיות - - -

גור בליי: רציתי להשלים בעניין הזה, המענה לסיטואציה שדיבר עליה היושב-ראש, וגם עלה מהדברים של חבר הכנסת רוטמן, זו בדיוק אחת הסיבות לכך שבסעיף 80 בתקנון יש הקניית סמכות לוועדת החוקה ליזום הצעות מטעם הוועדה.

גור בליי: הסמכות כוללת חוקי יסוד וכן "עניינים שמתחייבים מתיקון-של חוק יסוד מוצאים לצדו".

גור בליי: ואכן - - -

שמחה רוטמן: - - - הכנסת לצורך העניין.

שמחה רוטמן: חוק-יסוד: הכנסת וחוק הכנסת, זה לא - - -

גור בליי: אבל הפרשנות של הדבר הזה היא בדיוק אותה סיטואציה שתוך כדי עבודה על הדבר הזה אתה אומר: "רגע - - -".

שמחה רוטמן: - - - בוועדה אחרת, מה קורה אם חוק יסוד נדון בוועדה אחרת?

שמחה רוטמן: - - -

אסף פרידמן: זה לא אמור להיות.

שמחה רוטמן: זה לא נכון.

גור בליי: על פי התקנון חוקי היסוד הם באחריות ועדת חוקה.

גור בליי: לכן נתנו סמכות לוועדה זו ליזום חוקים משלימים.

גור בליי: זו הועדה שאמור לענות - - -

שמחה רוטמן: הוקמה ועדה מיוחדת לדיון בחוק הלאום.

שמחה רוטמן: אם היו מגיעים למסקנה שרוצים לשנות את דגל ישראל או ההמנון, ובגלל זה צריכים לשנות חוק אחר, מה היו עושים?

שמחה רוטמן: יש לשם כך כלים אחרים בתקנון – פיצול הצעת חוק רגילה ולהצעת חוק-יסוד וממשיכים לדון, היו מוצאים את הפתרון.

שמחה רוטמן: אני אומר שמבחינת תקדימים חוק-יסוד יכול לתקן חוק רגיל.

שמחה רוטמן: עם כל הכבוד שיש לייעוץ המשפטי, הוא לא יכול לחסום את הדרך בפני הסתייגות שהיא חוקית.

שמחה רוטמן: אין הוראה בשום חוק – לא בחוק-יסוד: החקיקה הלא קיים ולא בתקנון – שאומרת שחוק-יסוד לא יתקן חוק רגיל.

שמחה רוטמן: אגב, גם הכלל ההפוך לא מעוגן בשום מקום רק שפה אני מבין את הטענה שזה בלתי-אפשרי, אבל פה זה אפשרי וזה נעשה בעבר.

שמחה רוטמן: אני מבקש שתחזירו לנו את ההסתייגויות הללו.

אורי מקלב: - - - הסתייגות של מה שאתה אמרת - - - קריאה טרומית.

אורי מקלב: הדרך היחידה לתקן את החוק - - - האפשרות הראשונה שיש - - - לפצל את זה.

גור בליי: חבר הכנסת מקלב, בקריאה השנייה והשלישית כבר אין הזדמנות לתקן את ההסתייגות.

שמחה רוטמן: לא, זה חוזר לוועדה - - -

גור בליי: זה לא חוזר לוועדה באופן אוטומטי.

שמחה רוטמן: לא אוטומטי.

גור בליי: ואם זה לא, אז תצא שגגה תחת ידינו .

גור בליי: אנחנו מתייחסים ברצינות להסתייגויות.

שמחה רוטמן: זו לא שגגה כי הכנסת מוסמכת לתקן חוקים רגילים באמצעות חוקי יסוד.

שמחה רוטמן: היא עשתה זאת בעבר.

שמחה רוטמן: אלא אם כן אנחנו רוצים לבטל את החוקים הללו בטענה שהכנסת לא הייתה מוסמכת לחוקק אותם.

גור בליי: בהקשר הזה, ודאי שבתוך 700 ההסתייגויות יש הרבה חליפיות, אני לא חושב - - -

שמחה רוטמן: יש פה חוקים שנוגעים בתקציב, יש פה חוקים שנוגעים במועד הבחירות, יש חוק שנוגע לסגני השרים.

שמחה רוטמן: אם אני אומר שאני מוכן לשני סגני שרים במשרד ראש הממשלה בתנאי שהם יתחלקו בשכר.

גור בליי: אז כתוב זאת בחוק.

שמחה רוטמן: אני לא חייב לכתוב - - - להחלטת שכר.

גור בליי: חבר הכנסת רוטמן, אני לא בטוח שכל ההסתייגויות פה מתאימות בהכרח - - -

שמחה רוטמן: אז שיעלו נושא חדש לגביהן.

גור בליי: יש פה סוגיה - - -

גלעד קריב: יש פה סוגיה - - -

שמחה רוטמן: אל תפסלו זאת קטגורית.

גור בליי: חבר הכנסת רוטמן, אתה מעלה סוגיה חשובה שהתחבטנו בה.

גור בליי: אני חושב שבהקשר הזה לא ייגרע שום דבר מכוח האופוזיציה ש-1,300 ההסתייגויות כולל החלופיות - - -

שמחה רוטמן: אני לא רוצה שזה יהיה תקדים ולא שזו תהיה אמירה קבועה שאומרת שאי-אפשר לתקן חוק רגיל בחוק-יסוד, בעיני זה לא נכון.

גור בליי: אנחנו נעשה עוד בדיקה בנושא הזה וניתן מענה.

שמחה רוטמן: תודה.

אורי מקלב: יש בעיה בזה שאם באמת - - - ההסתייגויות - - -

גור בליי: לכן אני מציע, למען יעילות העניין, שבהקשר הזה, כיוון שיש כ-1,300 הסתייגויות שמקנות חודשים של דיונים במליאה - - -

שמחה רוטמן: אני בטוח שהקואליציה תתחשב בנו במסגרת סעיף 98 מחר.

גור בליי: אז אני חושב שההסתייגויות במקרה הזה פחות קריטיות לאופוזיציה, אני מניח.

גור בליי: אבל אנחנו בהחלט נבדוק את הדבר הזה.

גלעד קריב: מכיוון שראינו שלאופוזיציה יש מנהג להעביר בשום שכל הסתייגויות בין חוקים אז אני בטוח - - -

שמחה רוטמן: לא, יש גם הסתייגויות שהושקעה בהן מחשבה רבה.

גור בליי: חבר הכנסת רוטמן, אנחנו בהחלט נשקול את הדבר הזה כי הוא דבר עקרוני.

גלעד קריב: השגתם הישג חשוב בכך שהדבר ייבחן שנית.

גור בליי: מצד שני, חבר הכנסת רוטמן, לאור האמירות שנאמרו לפרוטוקול על כך שזה לא בסמכות, אני מציע, אם זה מקובל על אדוני, שאתה תאמר לפרוטוקול שאתם מוותרים על ההסתייגויות לחוק ושאנחנו נבדוק את העניין הזה.

גור בליי: כל זה למען שלא יצא הפרוטוקול חסר.

שמחה רוטמן: כחלק מהמחאה שלנו וכרצון להתחשב בעובדי הכנסת ובייעוץ המשפטי בפרט, אנחנו נוותר על ההסתייגויות שנמחקו מבלי שהדבר יהווה תקדים.

גלעד קריב: נצא להפסקה עד לשעה 19:07.

גלעד קריב: חברים, אנחנו מחדשים את הדיון.

גלעד קריב: אנחנו נמצאים בבקשה לרוויזיה על הצבעת הוועדה לאישור הצעת חוק-יסוד: הממשלה (תיקון מספר 10).

גלעד קריב: הרוויזיה הוגשה על ידי ואני לא רואה צורך לנמק אותה.

גלעד קריב: אבל, מכיוון שחבר הכנסת סעדי לא היה איתנו בהצבעה הראשונה אז אני נותן לו להתייחס להצעת החוק.

אוסאמה סעדי: אדוני היושב-ראש, הודענו כבר שלשום שבאופן עקרוני אנחנו מתנגדים להצעת חוק זו, בהמשך לאותה עמדה עקבית נגד החוק המקביל שהיה בכנסת הקודמת.

אוסאמה סעדי: עמדתנו העקבית היא שהסכמים פוליטיים נבנים על אמון וכך צריך לעשות, ולא כל פעם לשנות חוק יסוד, בין אם זה חוק-יסוד: הממשלה, חוק-יסוד: הכנסת.

אוסאמה סעדי: מנצלים זאת באופן תכוף לצרכים לא הכרחיים.

אוסאמה סעדי: עמדתנו לא השתנתה מהכנסת הקודמת לכנסת הנוכחית ואנחנו נגד החוק הזה.

אוסאמה סעדי: אני מברך על התיקון שהיה בעקבות הערות של הייעוץ המשפטי ושלנו.

אוסאמה סעדי: ראיתי שהכנסתם את התיקון וזה מבורך, כוונתי לכל העניין הזה של ראש ממשלה וראש ממשלה חליפי.

אוסאמה סעדי: אני אבקש רשות דיבור במליאה אף על פי שלא הצטרפנו להסתייגויות, תודה.

גלעד קריב: תודה לחבר הכנסת סעדי.

גלעד קריב: אנחנו ניגשים כעת להצבעה על הרוויזיה.

גלעד קריב: מי שמצביע בעד הרוויזיה מבקש לבטל את החלטת הוועדה לאשר את החוק לקריאה שנייה ושלישית במליאה.

גלעד קריב: מי שמתנגד לרוויזיה מאשרר את ההחלטה שרוב חברי הוועדה תמכו בה לפני כחצי שעה.

גלעד קריב: מי בעד קבלת הרוויזיה?

גלעד קריב: מי נגד?

גלעד קריב: מי נמנע?

גלעד קריב: בעד – 1

גלעד קריב: נמנעים – אין

אוסאמה סעדי: יותר טוב מאשר התוצאה בבג"ץ היום.

גלעד קריב: נכון.

גלעד קריב: הרוויזיה לא נתקבלה.

גור בליי: אני רוצה להזכיר לחברי הכנסת שמכיוון שמדובר בתיקון לחוק-יסוד: הממשלה אז נדרש רוב של 61 בקריאה השנייה ובקריאה השלישית במליאה.

גלעד קריב: חברים, לפני שנחתום את הישיבה אז נציין שאלא אם החוק יוחזר משום מה על ידי הממשלה לוועדה אז זה הדיון האחרון שקבוע לוועדה לשבוע זה מכיוון שביטלנו מחר את הדיון בבוקר בחוק שמירת הניקיון, ממילא לא נוכל להביא אותו להצבעה, לכן נטפל בו ברמת הדיון ולא ברמת ההצבעות בשבוע הבא.

גלעד קריב: .

אוסאמה סעדי: בשבוע הבא אתם משוחררים ממני.

גלעד קריב: אני מודה לכל צוות הוועדה ולייעוץ המשפטי על עוד שבוע.

גלעד קריב: אציין שלמרות שכל המתיחות בין קואליציה ואופוזיציה אני חושב שהוכחנו יחד את תפקידה החשוב של הוועדה הזו בהבעת עמדה בשם הכנסת על תהליכי החקיקה.

גלעד קריב: אנחנו נקפיד מאוד שהדיונים יהיו ענייניים ונעימים.

גלעד קריב: נשמור יחדיו כולנו על הדברים שמופקדים בידי ועדה זו.

גלעד קריב: חשוב גם לומר שמשרדי הממשלה השונים, כאשר הגענו אליהם עם בקשות והצעות לשינוי, גילו אוזן קשבת ונפש חפצה על מנת להביא מוצר טוב יותר.

ענבר בזק: אציין את האופן ההוגן והנעים שבו מנוהלות ישיבות הוועדה, זה לא מובן מאליו.

גלעד קריב: נאחל גם חג שמח לרגל עיד אל אדחא.

גלעד קריב: תודה לכולם, הישיבה נעולה.